वरिष्ठ पत्रकार विजय त्रिवेदी की किताब ‘हार नहीं मानूंगा-अटल एक जीवन गाथा’ के 12वें अध्याय में भी इस घटना का ज़िक्र किया गया है. विजय ने पीएम मोदी के एक ख़ास मित्र के हवाले से बताया कि अमेरिका में हुई इस अटल-मोदी की मुलाक़ात के कुछ ही दिनों बाद वो दिल्ली आ गए थे. मोदी को बीजेपी के पुराने ऑफिस अशोक रोड में एक कमरा दे दिया गया और संगठन को मजबूत करने के काम में लगा दिया गया. दरअसल ये वो दौर था जब गुजरात में उन्हें केशुभाई पटेल के विरोधियों का साथ देने के आरोप में नाराजगी झेलनी पड़ी थी. जिस कमरे में उन दिनों मोदी रह रहे थे उसमें फर्नीचर के नाम पर एक तख़्त और दो कुर्सियां हुआ करती थीं.जब मोदी को आया अटल का फोन